U-2 vahejuhtum

1960. aasta U-2 vahejuhtum leidis aset 1. mail 1960, kui NSV Liidu õhukaitseväed lasid alla Ameerika Ühendriikide luurelennuki Lockheed U-2. Lennuk oli sügaval Nõukogude Liidu territooriumil õhuluuret teostamas. Ühekohaline U-2, mida juhtis lendur Francis Gary Powers, lasti alla pind-õhk-tüüpi raketiga S-75 Dvina. Lennuk kukkus alla Sverdlovski (tänapäeval Jekaterinburg) lähedal, Powersil õnnestus langevarjuhüppega pääseda ning ta peeti kinni.

Algselt teatasid Ameerika Ühendriikide võimud, et tegu oli NASA tsiviillennukiga, mis tegeles ilmastiku uurimisega, kuid kui Nõukogude Liidu valitsus tõi paar päeva hiljem tõendid piloodist, U-2 lennuki jäänustest, luurevarustusest ja NSV Liidu sõjaväebaasidest tehtud piltidest avalikkuse ette, pidid ameeriklased lennu tõelise eesmärgi üles tunnistama.

Vahejuhtum leidis aset Dwight Eisenhoweri ja Nikita Hruštšovi valitsusajal, umbes kaks nädalat enne Pariisis toimuma pidanud ida-lääne tippkohtumise algust. Septembris 1959 olid Hruštšov ja Eisenhower kohtunud Marylandis Camp Davidis ning USA-NSV Liidu suhete näiline soojenemine andis avalikkusele lootust külma sõja rahumeelsele lahenemisele. U-2 vahejuhtum oli Ameerika Ühendriikidele suureks häbiks, kaheksa kuud kestnud "Camp Davidi vaim" purunes ning kavandatud Pariisi tippkohtumine jäeti ära.

Powers mõisteti Nõukogude Liidus süüdi spionaažis ning talle määrati kolm aastat vanglakaristust ja seitse aastat sunnitööd, kuid anti juba veebruaris 1962 Rudolf Abeli vastu Ühendriikidele välja.

Vaata ka
 Ameerika Ühendriikide õhuluure Nõukogude Liidus
 Teise ametiaja needus
 Külm sõda (1953–1962)
 Operatsioon Sandblast
 1960. aasta RB-47 allalaskmise vahejuhtum
 Kuuba kriis
 Hainani saare vahejuhtum
 Iraani-USA RQ-170 vahejuhtum
 Korean Air Linesi lend 007
 Korean Air Linesi lend 902
 Rudolf Anderson

Viited

Kirjandus
 Geelhoed, E. Bruce. Diplomacy Shot Down: The U-2 Crisis and Eisenhower’s Aborted Mission to Moscow, 1959–1960. Norman: University of Oklahoma Press, 2020.
 Khrushchev, Sergei N. Nikita Khrushchev and the Creation of a Superpower. State College, PA: Penn State Press, 2000. ISBN 978-0271019277.
 Miller, Jay. Lockheed U-2; Aerograph 3. Aerofax, Inc., 1983. ISBN 0942548043.
 Pickett, William B. "Eisenhower, Khrushchev, and the U-2 Affair: A Forty-six Year Retrospective." In: Clifford, J. Garry, and Theodore A. Wilson (eds). Presidents, Diplomats, and Other Mortals: Essays Honoring Robert H. Ferrell. Columbia, Missouri: University of Missouri Press, 2007, pp. 137–153. ISBN 978-0826217479.
 Pocock, Chris. Dragon Lady: The History of the U-2 Spyplane. Osceola, WI: Motorbooks International, 1989. ISBN 978-0879383930.
 Pocock, Chris. 50 Years of the U-2: The Complete Illustrated History of the "Dragon Lady". Atglen, PA: Schiffer Military History, 2005. ISBN 978-0764323461.
 Taubman, Phil. Secret Empire: Eisenhower, the CIA, and the Hidden Story of America's Space Espionage. New York: Simon & Schuster, 2003. ISBN 0684856999.
  Thompson, William J. Khrushchev (1995) pp 220–230.
 Watry, David M. Diplomacy at the Brink: Eisenhower, Churchill, and Eden in the Cold War. Baton Rouge: Louisiana State University Press, 2014.
 West, Nigel. Seven Spies Who Changed the World. London: Secker & Warburg, 1991. ISBN 978-0436566035.

Välislingid
 U-2 Spy Plane Incident (online documents). Dwight D. Eisenhower Presidential Library.
 The U-2 airplane incident, according to the U.S. Department of State, Office of the Historian
 1962 Russia frees US spy plane pilot
 Chelyabinsk-65/Ozersk
 The U-2 Spy Plane Incident – slideshow by Life
 Eisenhower's speech addressing the U-2 incident
 Central Museum of the Armed Forces in Moscow

Külm sõda
1960